
JĒKABPILS NOVADA PAŠVALDĪBA

Par daudzdzīvokļu dzīvojamai mājai Viesītes iela 43, Jēkabpils, Jēkabpils novads funkcionāli nepieciešamā zemes gabala noteikšanu

Jēkabpils novada pašvaldībā (turpmāk – Pašvaldība) saņemts nekustamā īpašuma – daudzdzīvokļu dzīvojamās mājas Viesītes iela 43, Jēkabpils, Jēkabpils novads, Jēkabpils pilsētas dzīvokļu īpašnieku kooperatīvā sabiedrība “JĒKABPILS”, reģistrācijas numurs 45403003616 (turpmāk – Pilnvarotā persona) 2026.gada 5.februāra iesniegums (reģistrēts Pašvaldībā ar Nr. 2.5-3/26/493), kurā Pilnvarotā persona lūdz Pašvaldību pieņemt lēmumu par daudzdzīvokļu dzīvojamai mājai Viesītes iela 43, Jēkabpils, Jēkabpils novads funkcionāli nepieciešamā zemes gabala noteikšanu, nolūkā uzsākt zemes gabala atsavināšanas tiesības izmantošanas procesu (piespiedu dalītā īpašuma izbeigšanas procesu) (turpmāk – iesniegums). Iesniegumam pievienots Jēkabpils pilsētas dzīvokļu īpašnieku kooperatīvās sabiedrības “JĒKABPILS”, reģistrācijas numurs 45403003616 dzīvokļu īpašnieku kopsapulces protokols Nr.1/26 (turpmāk – protokols), kur balsošanā piedalījušies 38 dzīvokļu īpašnieki no 60 dzīvokļu īpašniekiem un skice par 1014 m2 platības atsavināšanai. 
Saskaņā  ar iepriekš minēto Protokolu, Daudzdzīvokļu dzīvojamās mājas Viesītes iela 43, Jēkabpils, Jēkabpils novads,  dzīvokļu īpašnieki, saskaņā ar “Piespiedu dalītā īpašuma privatizētajās mājās izbeigšanas likums” normām ir pieņēmuši  lēmumu uzsākt atsavināšanas procesu, pilnvarojot Jēkabpils pilsētas dzīvokļu īpašnieku kooperatīvā sabiedrība “JĒKABPILS”, reģistrācijas numurs 45403003616 valdes priekšsēdētāju veikt darbības, kas saistītas  ar atsavināšanas tiesības izmantošanas procesa īstenošanu, t.i. iesniegt un saņemt dokumentus, sniegt paskaidrojumus, papildinājumus un parakstīt nepieciešamos dokumentus.
Atbilstoši “Piespiedu dalītā īpašuma privatizētajās daudzdzīvokļu mājās izbeigšanas likums” 5. panta ceturtajā un piektajā daļā noteiktajam, dzīvokļu īpašnieku kopības pieņemtais lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, ne vēlāk kā sešu mēnešu laikā no dienas, kad saņemts iesniegums par atsavināšanas tiesības izmantošanas procesa uzsākšanu, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu. Savukārt iepriekš minētā likuma 1.panta 6.punkts nosaka, ka zemes gabals ir privātpersonai piederoša zeme,  uz kuras atrodas daudzdzīvokļu māja, īpašuma tiesības uz to ir nostiprinātas zemesgrāmatā un tā sakrīt vai daļā sakrīt ar dzīvojamo māju privatizāciju regulējošos normatīvajos aktos noteikto dzīvojamai mājai funkcionāli nepieciešamo zemes gabalu.
Izvērtējot Dzīvojamajai mājai funkcionāli nepieciešamā zemesgabala noteikšanas komisijas (turpmāk – Komisija) rīcībā esošo informāciju un ar lietu saistītos apstākļus, tika konstatēts, ka nekustamais īpašums ar kadastra numuru 56015022724 Viesītes iela 43, Jēkabpils, Jēkabpils novads, sastāv no vienas būves ar kadastra apzīmējumu 56010022771001, ar 60 dzīvokļu īpašumiem (turpmāk – Būvju īpašums), kas nostiprināts Jēkabpils pilsētas zemesgrāmatu nodalījuma Nr.2523. Minētā zemesgrāmatu nodalījuma Zemesgrāmatu nodalījuma Nr. 2523, I. daļas 1. iedaļas 2.1. punktā norādīts, ka būve daļēji saistīta ar:
- zemes gabalu Viesītes iela 43, Jēkabpils, Jēkabpils novads, kadastra numurs 56010022771, Jēkabpils pilsētas zemesgrāmatas nodalījums Nr.2426. Zemes īpašnieks Jēkabpils novada pašvaldības, reģistrācijas numurs 90000024205;
- zemes gabalu Viestura iela 24, Jēkabpils, Jēkabpils novads, kadastra numurs 56010022743, Jēkabpils pilsētas zemesgrāmatas nodalījuma Nr.1241. Zemes īpašnieks [..].
Dzīvojamās mājas Viesītes iela 43, Jēkabpilī, Jēkabpils novadā dzīvokļu īpašnieki ar protokola kopsapulces lēmumu būvju īpašumam lūdz noteikt funkcionāli nepieciešamo zemes gabalu 1014 m2 platībā pēc pievienotās skices.
Jēkabpils novada domes 29.05.2025. sēdē apstiprinātā Jēkabpils novada teritorijas plānojuma, lēmums Nr. 354 (protokols Nr. 9, 30. punkts), saistošajiem noteikumiem Nr. 9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa” (spēkā no 05.06.2025.), īstenojami no 03.09.2025., zemes vienība ar kadastra apzīmējumu 56010022743 atrodas funkcionālajā zonā – Daudzstāvu dzīvojamās apbūves teritorija (DzD).
Nekustamā īpašuma valsts kadastra informācijas sistēmā zemes vienībai ar kadastra apzīmējumu 56010022743 reģistrēts nekustamā īpašuma lietošanas mērķis – trīs, četru un piecu stāvu daudzdzīvokļu māju apbūve (NĪLM kods 0702). Dzīvojamās mājas galvenais lietošanas veids ir Triju vai vairāku dzīvokļu mājas (kods 1122).
Likuma “Par valsts un pašvaldību dzīvojamo māju privatizāciju” 28.panta otrā daļa nosaka, ka nosakot privatizējamai dzīvojamai mājai funkcionāli nepieciešamo zemesgabalu, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, ir sevišķi: esošo apbūvi, apbūves parametrus, pagalmu plānošanas noteikumus, to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c., to, lai pēc privatizējamai dzīvojamai mājai nepieciešamā zemesgabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.
Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522) 3. punkts nosaka, ka funkcionāli nepieciešamajā zemes gabalā iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi.
MK noteikumu Nr. 522 12. punkts nosaka, ka nosakot funkcionāli nepieciešamo zemes gabalu, no tā nodrošina piekļuvi ielai, ceļam vai piebrauktuvei. Piekļuve daudzdzīvokļu dzīvojamai mājai Viesītes iela 43, Jēkabpils tiek nodrošināta no Viesītes ielas puses. Iesniegumam pievienotajā skicē ir iezīmēta piebrauktuve, kas kalpo kā vienīgais piebraucamais ceļš, lai piekļūtu pie blakus esošās daudzdzīvokļu dzīvojamās mājas (Viestura iela 38C, Jēkabpils). Šo piebraucamo ceļu neizmanto daudzdzīvokļu dzīvojamā māja Viesītes iela 43, Jēkabpils, Jēkabpils novads  un nav iekļaujams funkcionāli nepieciešamā zemes gabala platībā.
Komisija izvērtējot iesniegumam pievienotajā skicē lūgto platību (1014 m2), ņemot vērā iepriekš minēto un norādītos normatīvos aktus un situāciju apvidū, sagatavoja būves ar kadastra apzīmējumu 56010022771001 (dzīvojamā māja) Viesītes iela 43, Jēkabpils, Jēkabpils novads funkcionāli nepieciešamo zemes gabala 1948 m2  platībā shēmas projektu, no kuras zemes vienības  ar kadastra apzīmējumu 56010022743 daļa 874 m2 platībā pieder fiziskai personai un ir atsavināma, bet zemes vienība  ar kadastra apzīmējumu 56010022771 - 1074 m2 platībā pieder pašvaldībai.
Komisijas sagatavotā daudzdzīvokļu dzīvojamās mājas Viesītes iela 43, Jēkabpils funkcionāli nepieciešamās zemes gabala shēmas projekts tika nosūtīta viedokļa sniegšanai zemes īpašniekam  [..] (28.04.2026. vēstule Nr.1-44/26/7) un Pilnvarotajai personai (28.04.2026. vēstule Nr.1-44/26/6).  Zemes īpašnieka [..] pilnvarotā persona [..] (Zemgales apgabaltiesas zvērinātas notāres Gundegas Rutkovskas 2024.gada 31.jūlija speciālpilnvara, Iereģistrēta aktu un apliecinājumu reģistrā Nr.1473) ( 06.07.2026. iesniegums Nr.1-1/26/558) un Pilnvarotā persona (15.05.2026. atbilde Nr.1-2/26/889) neiebilst un piekrīt Komisijas sagatavotajā minētās dzīvojamās mājas funkcionāli nepieciešamā zemes gabala shēmas projektā norādītajām robežām un  platībai.
Ņemot vērā iepriekš minēto, daudzdzīvokļu dzīvojamai mājai – būvei ar kadastra apzīmējumu 56010022771001, Viesītes iela 43, Jēkabpils, Jēkabpils novads, pamatojoties uz iepriekš norādītajiem normatīvajiem aktiem un esošo apbūvi kvartāla ietvaros, funkcionāli nepieciešamā zemes gabala platība nosakāma 1948 m2  platībā, no kuras zemes vienības  ar kadastra apzīmējumu 56010022743 daļa 874 m2 platībā pieder fiziskai personai un ir atsavināma, bet zemes vienība  ar kadastra apzīmējumu 56010022771 - 1074 m2 platībā pieder pašvaldībai, saskaņā ar šim lēmumam pievienoto grafisko pielikumu.
 Pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 1.panta 6.punktu, 5.panta ceturto daļu, Administratīvā procesa likuma 63.panta pirmās daļas 1.punktu, 66.panta pirmo daļu, 76.panta otro daļu, “Par valsts un pašvaldību dzīvojamo māju privatizāciju” 28.pantu, Ministru kabineta 2015.gada 8.septembra noteikumu Nr.522 “Privatizējamai dzīvojamai mājai funkcionāli nepieciešamā zemes gabala noteikšanas kārtībā” 3., 4. un 12.punkts, Jēkabpils novada domes 29.05.2025. saistošajiem noteikumiem Nr. 9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa”, Jēkabpils novada domes 28.11.2024. lēmumu Nr.965 “Par komisijas izveidošanu un nolikuma apstiprināšanu” un Jēkabpils novada domes 26.03.2026. (protokols Nr.7, 9.punkts)  lēmumu Nr.182 “Par grozījumiem 28.11.2024. lēmumā Nr.965 “Par komisijas izveidošanu un nolikuma apstiprināšanu” un tā pielikumā “Dzīvojamai mājai funkcionāli nepieciešamā zemes gabala noteikšanas komisijas nolikums” 6.2.1., apakšpunktu, Jēkabpils novada domes Saistošo noteikumu Nr.26” Jēkabpils novada pašvaldības nolikums” 53.punktu

Dzīvojamo māju funkcionāli nepieciešamā zemesgabala noteikšanas komisija NOLEMJ:

1. Noteikt daudzdzīvokļu dzīvojamās mājas Viesītes iela 43, Jēkabpils, Jēkabpils novads, būves kadastra apzīmējums 56010022771001, funkcionāli nepieciešamo zemes gabala platību 1948 m2, no kuras 874 m2 platība atrodas uz fiziskai personai piederošas zemes vienības  ar kadastra apzīmējumu 56010022743 daļas, bet 1074 m2 platība atrodas uz Jēkabpils novada pašvaldībai piederošās zemes vienības ar kadastra apzīmējumu 56010022771, saskaņā ar šim lēmumam pievienoto grafisko pielikumu.
1. Noteikt, ka funkcionāli nepieciešamā zemes gabala platība var tikt precizēta veicot zemes gabala kadastrālo uzmērīšanu.
1. Nosūtīt  lēmumu Valsts zemes dienestam atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam pēc lēmuma pārsūdzēšanas termiņa beigām, kad lēmums kļuvis neapstrīdams.
1. Lēmumu viena mēneša laikā no tā spēkā stāšanās dienas var apstrīdēt Jēkabpils novada domē Brīvības ielā 120, Jēkabpils, Jēkabpils novads, Administratīvā procesa likuma noteiktajā kārtībā.
Pielikumā:  Daudzdzīvokļu dzīvojamai mājai Viesītes iela 43, Jēkabpils funkcionāli nepieciešamā zemes gabala noteikšanas shēma uz 1 lp. 
Komisijas priekšsēdētāja	(paraksts)	V. Verečinska

